section_heading: Športska karijera
paragraph_text: Juan Carlos Ferrero svoj prvi veći uspjeh bilježi još u juniorskim danima, na Roland Garrosu za juniore 1998. dolazi do finala u kojemu ga poražava Fernando Gonzalez. Svoj profesionalni prvonastup imao je u Casablanci 1999. godine. Ferrero prvi puta nastupa na nekome Grand Slamu 1999. godine, na US Openu. Prvi turnir u karijeri osvojio je u Majorca te iste godine. Turnir u Mallorci bio mu je peti turnir na kojemu je nastupio u profesionalnoj karijeri. Ferrerov najveći uspjeh je osvajanje Roland Garrosa 2003. godine. U završnici je pobijedio Nizozemca Martina Verkerka (6:1, 6:3, 6:2). Još je osvajao brojne turnire, ukupno njih 11, a posebno treba izdvojiti osvajanje tri turnira iz Masters serije: dva puta Monte Carlo (2002. i 2003.), te jednom turnir u Rimu (2001.) i Madridu (2003.) godine. Turnir u Madridu je ujedno i posljednji turnir kojega je osvojio.